**ΕΝΗΜΕΡΩΣΗ ΣΧΕΤΙΚΑ ΜΕ ΜΕΤΑΚΙΝΗΣΗ ΜΑΘΗΤΩΝ ΓΙΑ ΔΙΔΑΚΤΙΚΕΣ ΕΠΙΣΚΕΨΕΙΣ ΚΑΙ ΠΕΡΙΠΑΤΟΥΣ ΣΧΕΤΙΚΑ ΜΕ ΤΗΝ ΑΠΟΦΥΓΗ ΔΙΑΔΟΣΗΣ ΤΟΥ COVID-19**

Σύμφωνα με το αρ. 3 της με αρ. Δ1α/ΓΠ.οικ. 55339/ ΦΕΚ 3780, τ. β΄/8-9-2020 ΚΥΑ,με διάρκεια ισχύος έως τις 30-10-2020 και με θέμα: «Λειτουργία των εκπαιδευτικών μονάδων Πρωτοβάθμιας και Δευτεροβάθμιας Εκπαίδευσης……κατά την έναρξη του σχολικού έτους 2020-2021 και μέτρα για την αποφυγή διάδοσης του κορωνοϊούCOVID-19 κατά τη λειτουργία τους»θα πρέπει να τηρούνται τα παρακάτω:

**Άρθρο 3**

Εκπαιδευτικές εκδρομές, μετακινήσεις μαθητών, σχολικές βιβλιοθήκες, μαθητικοί διαγωνισμοί, σχολικές εκδηλώσεις και τελετές

1. Δεν πραγματοποιούνται εκδρομές, εκπαιδευτικές επισκέψεις, μαθητικά συνέδρια, σχολικά πρωταθλήματα και προγράμματα ανταλλαγής μαθητών και εκπαιδευτικών. Διδακτικές επισκέψεις και περίπατοι δύνανται να διεξάγονται ανά τμήμα με υποχρεωτική χρήση μάσκας.

2. Οι σχολικές βιβλιοθήκες λειτουργούν με υποχρεωτική χρήση μάσκας από όλους τους εισερχόμενους σε αυτές (μαθητές, καθηγητές, λοιπό προσωπικό) και τήρηση απόστασης ενάμισι (1,5) μέτρου μεταξύ αυτών, λόγω της ανάμειξης διαφορετικών πληθυσμιακών ομάδων.

3. Οι μαθητικοί διαγωνισμοί τελούνται με υποχρεωτική χρήση μάσκας και την τήρηση των λοιπών μέτρων προστασίας.

4. Οι σχολικοί εορτασμοί πραγματοποιούνται εντός του κάθε τμήματος.

5.Εκδηλώσεις (π.χ. τελετές αποφοίτησης) είναι δυνατόν να πραγματοποιούνται με την παρουσία μόνο μαθητών και εκπαιδευτικών, ενδεχομένως κατά τμήματα ή με μέρος των τμημάτων, αναλόγως του διαθέσιμου χώρου, ώστε να τηρούνται οι απαραίτητες κοινωνικές αποστάσεις.

**ΣΗΜΕΙΩΣΗ:** Οι σχολικές μονάδες που επιθυμούν να πραγματοποιήσουν διδακτικές επισκέψεις ή περιπάτους υποχρεούνται:

**α/**να αποστέλλουνπρος τη ΔΔΕ ενημερωτικό σημείωμα σύμφωνα με το αρ. 17 της με αρ. 20883/ΓΔ4/12-02-2020, ΦΕΚ 456/τ.Β/13-02-2020, της ισχύουσας Υ.Α.

**β/**να επισυνάπτουν βεβαίωση ότι τηρούνται τα προβλεπόμενα μέτρα του αρ. 3 της με αρ. Δ1α/ΓΠ.οικ. 55339/ ΦΕΚ 3780, τ. β΄/8-9-2020 ΚΥΑ,και να περιγράφουν τον τρόπο με τον οποίο διασφαλίζεται η μετακίνηση των μαθητών/μαθητριών ‘’ανά τμήμα’’(έως τις 30-10-2020, διάρκεια ισχύος της παραπάνω ΚΥΑ).